
9. pielikums Nolikumam
ID Nr. LR LM 2026/34 ESF+

LĪGUMPROJEKTS PAR SOCIĀLĀS UZŅĒMĒJDARBĪBAS 
NEDĒĻAS PASĀKUMIEM 2026. GADĀ

	Rīgā
	Elektroniskā dokumenta parakstīšanas datums
ir pēdējā pievienotā droša elektroniskā paraksta 
un laika zīmoga datums



Labklājības ministrija, reģ. Nr. 90000022064, (turpmāk – Pasūtītājs) [AMATS, VĀRDS, UZVĀRDS] personā, kura rīkojas saskaņā ar Labklājības ministrijas 2024. gada 7. marta rīkojuma Nr.9/SFP “Par projekta Nr. 4.3.3.3. “Atbalsts sociālajai uzņēmējdarbībai” vadības grupas izveidošanu un atbildīgās amatpersonas noteikšanu”, no vienas puses, un
[UZŅĒMUMA NOSAUKUMS/FIZISKAS PERSONAS VĀRDS, UZVĀRDS], [REĢ. NR. , P.K. ], (turpmāk − Izpildītājs) [amats, Vārds, Uzvārds] personā, kura rīkojas saskaņā ar statūtiem, no otras puses, abas turpmāk kopā sauktas – Puses, bet katra atsevišķi – Puse,
saņemot līdzfinansējumu no Eiropas Sociālā fonda Plus projekta „Atbalsts sociālajai uzņēmējdarbībai” Nr. 4.3.3.3/1/24/I/001 (turpmāk – ESF+ projekts) tiešajām attiecināmajām izmaksām un pamatojoties uz iepirkumā “Sabiedrības informēšanas pasākumi par sociālo uzņēmējdarbību 2026. gadā”, iepirkuma identifikācijas Nr. LRLM2026/00ESF+, (turpmāk – iepirkums) Izpildītāja iesniegto piedāvājumu un Pasūtītāja 2026. gada [DATUMS,  MĒNESIS] lēmumu par līguma slēgšanas tiesību piešķiršanu, savstarpēji vienojoties bez maldības, viltus un spaidiem, noslēdz šādu līgumu (turpmāk – Līgums):

1. Līgumā lietotie termini
1.1. Kvalitatīvi sniegts Pakalpojums (vai tā daļa) – darbi izpildīti atbilstoši Līgumā un tā pielikumos noteiktajam apjomam, kārtībai un termiņiem.
1.2. Neparedzēti darbi – darbi, piegādes vai pakalpojumi, kas nav tieši paredzēti Līgumā, bet objektīvi nepieciešami tā pilnīgai izpildei.
1.3. Pakalpojuma pieņemtā daļa – Pakalpojuma izpildes rezultāta daļa, kas atbilst Līgumam un tā pielikumos noteiktajām prasībām un kuru Pasūtītājs ir pieņēmis.
1.4. Pretenzija – Pasūtītāja rakstveida paziņojums Izpildītājam par Pakalpojuma neatbilstību Līgumā un tā pielikumos noteiktajām prasībām vai citu Līguma noteikumu pārkāpumu, vienlaikus pieprasot attiecīgo neatbilstību novērst vai veikt citas darbības.

2. Līguma priekšmets
2.1. Pasūtītājs uzdod, un Izpildītājs kā krietns un rūpīgs saimnieks ar saviem intelektuālajiem un materiāltehniskajiem līdzekļiem apņemas saskaņā ar Līguma noteikumiem, tehniskajā specifikācijā (turpmāk – Līguma 1. pielikums) uzdoto un Izpildītāja 2026. gada [DATUMS, MĒNESIS] tehniskajā piedāvājumā (Līguma 2. pielikums) paredzēto nodrošināt Sociālās uzņēmējdarbības nedēļas pasākumu – konferences, divu meistarklašu un jauniešu pasākuma – tehnisko un saturisko plānošanu un organizēšanu (turpmāk viss kopā – Pakalpojums).
2.2. Pakalpojuma mērķauditorija ir jebkurš sociālās uzņēmējdarbības interesents, piemēram, sociālie uzņēmumi, uzņēmumi un nevalstiskās organizācijas, kam nav sociālā uzņēmuma statusa, taču pēc savas darbības atbilst sociālā uzņēmuma pazīmēm, sociālās uzņēmējdarbības uzsācēji. Pakalpojuma sniegšanas apjoms ir noteikts tehniskajā specifikācijā.
2.3. Pakalpojuma izpildes vieta ‒ Latvijas Republikas teritorija.
2.4. Risku par Līgumā neparedzētiem darbiem uzņemas Izpildītājs, tai skaitā neparedzētu darbu izmaksas, kuras nav iekļautas Līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kuras izriet no Līguma objekta apraksta, arī ja tās nav tieši norādītas Līgumā.
2.5. Risku par neparedzētiem darbiem uzņemas Pasūtītājs, ja:
2.5.1. neparedzētu darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
2.5.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu;
2.5.3. Līgums objektīvu, no Izpildītāja gribas neatkarīgu, iemeslu dēļ nav izpildāms, ja netiek veikti neparedzētie darbi. 

3. Pušu apliecinājumi
3.1. Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
3.2. Puses apliecina, ka tās ir iepazinušās ar visiem Līguma noteikumiem un Līguma pielikumiem un atzīst tos par saistošiem un izpildāmiem. 
3.3. Izpildītājs apliecina, ka ir iepazinies ar Līguma 10. nodaļā noteiktajiem konfidencialitātes nosacījumiem un Vienošanās par fizisko personu datu apstrādi (Līguma 3. pielikums) noteiktajiem personas datu apstrādes nosacījumiem.
3.4. Izpildītājs apliecina, ka tā rīcībā ir pietiekams skaits kvalificēta personāla un pietiekams daudzums finanšu, materiālo un tehnisko resursu, lai savlaicīgi un kvalitatīvi izpildītu visas Līgumā un tā pielikumos noteiktās saistības.
3.5. Izpildītājs apliecina, ka Līguma izpilde netiks kavēta un apgrūtināta Izpildītāja saistību dēļ pret trešajām personām.

4. Līguma summa
4.1. Līguma summa ir [SKAITLIS] EUR ([SUMMA VĀRDIEM]), kas sastāv no Izpildītāja finanšu piedāvājumā (Līguma 4. pielikums) norādītās līgumcenas par Pakalpojuma sniegšanu [SKAITLIS] EUR ([SUMMA VĀRDIEM]) un pievienotās vērtības nodokļa (PVN) 21 % apmērā [SKAITLIS] EUR ([SUMMA VĀRDIEM]).
4.2. Līgumcena var tikt samazināta, ja Pasūtītājs prognozē, ka konferences dalībnieku skaits klātienē būs mazāks par 100 (vienu simtu). Atbilstoši šai prognozei Pasūtītājs informē Izpildītāju par personu skaitu, kurām jānodrošina ēdināšanas pakalpojums konferencē [footnoteRef:1]. Šādā gadījumā par divu kafijas paužu un pusdienu nodrošināšanu konferences dalībniekiem Pasūtītājs maksās atbilstoši Izpildītāja piedāvātajām izmaksām par ēdināšanas pakalpojumu vienai personai (Līguma 4. pielikums).  [1:  Tehniskās specifikācijas nodaļas “Konference” 1.13.1. apakšpunkts] 

4.3. Līgumcena ietver visas izmaksas, kas saistītas ar Pakalpojuma sniegšanu pilnā apjomā, tostarp, bet ne tikai: 
4.3.1. atlīdzība projekta vadībai, lektoriem, moderatoriem, tehniskajam personālam u.c.; 
4.3.2. autoratlīdzība;
4.3.3. ceļa (transporta) izdevumi;
4.3.4. telpu nomas, aprīkojuma, dekorēšanas izmaksas;
4.3.5. piekļūstamības nodrošināšanas izmaksas;
4.3.6. telekomunikāciju pakalpojumu izmaksas, tai skaitā interneta pieslēgumam un mobilajiem sakariem;
4.3.7. ēdināšanas pakalpojumu izmaksas, piemēram, kafijas pauzēm un pusdienām, ievērojot pasākumu dalībnieku uztura ierobežojumus;
4.3.8. tiešraides nodrošināšanas izmaksas, tai skaitā operatoru, kameru, straumēšanas platformu un tehniskā aprīkojuma izmaksas; 
4.3.9. video ierakstu sagatavošanas, montāžas, rediģēšanas un nodošanas izmaksas;
4.3.10. tiešsaistes pasākumu tulkošanas zīmju valodā izmaksas;
4.3.11. afišu, reklāmkarogu, programmu, vārda karšu maketu izstrādes un dizaina izmaksas;
4.3.12. publicitātes un reklāmas izmaksas, tai skaitā preses relīzēm, intervijām, reklāmrakstam, sociālo tīklu ierakstiem un to izvietošanai medijos;
4.3.13. fotogrāfa pakalpojuma izmaksas, tai skaitā fotogrāfiju atlasei un apstrādei;
4.3.14. balvu izmaksas viktorīnas uzvarētājiem jauniešu pasākumā;
4.3.15. administratīvās izmaksas (reģistrācija, komunikācija, dalībnieku piesaiste);
4.3.16. izmaksas, kas saistītas ar iespējamiem riskiem, piemēram, tirgus cenu svārstībām Līguma darbības laikā;
4.3.17. visus attiecināmos nodokļus un nodevas (izņemot PVN), kuru samaksu veic Izpildītājs vai kuri Pasūtītājam jāietur no maksājumiem, ko Pasūtītājs veic Izpildītājam saskaņā ar Līgumu.
4.4. PVN tiek aprēķināts papildus līgumcenai atbilstoši spēkā esošajiem normatīvajiem aktiem, un tā samaksu veic Pasūtītājs.

5. Pušu pienākumi un tiesības
5.1. Pasūtītāja pienākumi:
5.1.1. veikt 5. pielikumā “Sociālās uzņēmējdarbības nedēļas sagatavošanas laika grafiks” (turpmāk – laika grafiks) Pasūtītājam paredzētās darbības, ievērojot tajā noteiktos termiņus;
5.1.2. iepriekš saskaņotā termiņā nodrošināt Izpildītāju ar Līguma izpildei nepieciešamo informāciju, dokumentiem un materiāliem, ciktāl tas nepieciešams kvalitatīvai Pakalpojuma sniegšanai. Informāciju Pasūtītājs iesniedz Izpildītājam, izmantojot elektronisko pastu, nododot ārējā datu nesējā vai izmantojot citus Pusēm pieņemamus elektronisko datu pārsūtīšanas pakalpojumus;
5.1.3. konsultēt Izpildītāju par Eiropas Savienības fondu 2021.–2027. gada plānošanas perioda publicitātes prasībām;
5.1.4. pēc iespējas laicīgi, bet ne vēlāk kā 2 (divas) dienas iepriekš informēt Izpildītāju par iespējamiem vai paredzamiem kavējumiem Līguma izpildē un apstākļiem, notikumiem vai problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā; 
5.1.5. sniegt Izpildītājam informāciju par tādām trešajām personām, kas ietekmē Līguma izpildi;
5.1.6. pēc izpildītās Pakalpojuma daļas pārbaudīšanas, ievērojot Līguma 6. nodaļā noteiktos termiņus un kārtību, sniegt saskaņojumu vai atteikt saskaņojumu, argumentēti sagatavojot Pasūtītāja pretenziju;
5.1.7. pieņemt un apstiprināt Līguma izpildījumu, ja Pakalpojums vai Pakalpojuma daļa sniegta savlaicīgi, kvalitatīvi un atbilstoši Līguma un tā pielikumu prasībām;
5.1.8. samaksāt Izpildītājam par savlaicīgi, Līgumā noteiktajā apjomā un faktiski sniegtu Pakalpojumu.
5.2. Pasūtītāja tiesības:
5.2.1 uz vietas apmeklēt telpas, lai pārbaudītu to atbilstību Tehniskās specifikācijas nodaļas “Konference” vispārīgo prasību 1.2. punktam un darba apraksta 1.11. punktam un nodaļas “Meistarklases” vispārīgo prasību 2.2. punktam un darba apraksta 2.11. punktam;
5.2.2 pasākuma plānošanas laikā pieprasīt Izpildītājam iesniegt izstrādātu rīcības plānu gaisa telpas apdraudējuma gadījumā;
5.2.3 pieprasīt Izpildītājam sniegt informāciju par Līguma izpildes gaitu un citiem Līguma izpildes jautājumiem, tajā skaitā par Līguma izpildi kavējošiem apstākļiem;
5.2.4 mutvārdos vai rakstveidā izteikt priekšlikumus, sniegt komentārus par Līguma izpildi, norādīt uz neatbilstībām vai trūkumiem Pakalpojuma sniegšanā;
5.2.5 dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
5.2.6 par saviem līdzekļiem veikt kontroli par Līguma izpildi;
5.2.7 pieaicināt speciālistus un ekspertus Līguma izpildes uzraudzībai. Pasūtītājs nodrošina, lai šīs personas pirms uzraudzības uzsākšanas būtu iepazinušās ar Līguma noteikumiem par konfidencialitāti un rakstiski apņēmušās tos ievērot;
5.2.8 pirms Pakalpojuma izpildes uzsākšanas, kā arī jebkurā brīdī pārliecināties par Līguma izpildē ietverto preču (kā gala produkta) un pakalpojumu izcelsmes valsti, pieprasot iesniegt Izpildītāja apliecinājumu par preces izcelsmes valsti un izcelsmi pamatojošus dokumentus;
5.2.9 sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto funkciju vai uzdevumu izpildi;
5.2.10 apturēt Līguma izpildi ārējā normatīvajā aktā vai Līgumā noteiktajos gadījumos;
5.2.11 apturēt Pakalpojuma sniegšanu līdz pārkāpuma novēršanai, ja Izpildītājs neievēro Līgumā noteiktās prasības, nekavējoties paziņojot par to Izpildītājam;
5.2.12 apturēt un atlikt Līgumā paredzētos maksājumus ārējā normatīvajā aktā vai Ministru kabineta 2016. gada 20. septembra instrukcijā Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” noteiktajos gadījumos;
5.2.13 apturēt jebkādu no Līguma izrietošu maksājumu uz pārbaudes laiku, ja Izpildītājs tiek pārbaudīts uz starptautiskajām vai nacionālajām sankcijām vai būtiskām finanšu un kapitāla tirgus intereses ietekmējošām Eiropas Savienības vai Ziemeļatlantijas līguma organizācijas dalībvalsts noteiktajām sankcijām;
5.2.14 aizstāt Pasūtītāju kā līdzēju ar citu iestādi, ja Pasūtītāju kā iestādi reorganizē vai mainās tā kompetence;
5.2.15 noraidīt Līguma izpildījumu, ja tas neatbilst Līguma noteikumiem un konstatēto neatbilstību nevar novērst Līgumā paredzētajā termiņā vai Izpildītājs pārkāpj vai nepilda būtisku Līgumā paredzētu pienākumu, kā arī citos Līgumā noteiktos gadījumos.
5.3. Izpildītāja pienākumi:
5.3.1. sniegt Pasūtītājam kvalitatīvu un Līguma prasībām atbilstīgu Pakalpojumu Līgumā noteiktajos termiņos, izmantojot savus resursus un līdzekļus un ievērojot Latvijas Republikā spēkā esošos normatīvos aktus, kas regulē šāda veida Pakalpojuma sniegšanu;
5.3.2. izpildīt tehniskajā specifikācijā noteikto darba uzdevumu rūpīgi, profesionāli, prasmīgi un kvalitatīvi laika grafikā noteiktajos termiņos un saskaņā ar Līguma noteikumiem un tā pielikumu prasībām;
5.3.3. nekavējoties pēc Līguma noslēgšanas Pakalpojuma sniegšanas vietā sabiedrībai labi pārskatāmā vietā uzstādīt vismaz vienu plakātu (minimālais izmērs A3) vai līdzvērtīgu elektronisko displeju ar informāciju par īstenojamo darbību “Sabiedrības izpratnes veidošanas pasākumi” (turpmāk – ESF+ darbība), skaidri norādot, ka šī darbība tiek īstenota ar Eiropas Savienības finansiālu atbalstu;
5.3.4. veikt Līgumam pievienotajā laika grafikā Izpildītājam paredzētās darbības, ievērojot tajā noteiktos termiņus;
5.3.5. ievērot tehniskajā specifikācijā noteiktās piekļūstamības prasības; 
5.3.6. pasākuma plānošanas laikā izstrādāt rīcības plānu gaisa telpas apdraudējuma gadījumā. Tajā nosaka, kas dos norādījumus visiem klātesošajiem un sniegs palīdzību cilvēkiem ar funkcionēšanas ierobežojumiem, atkarībā no pasākuma veida un mērķauditorijas konkretizē, kā klātesošos novirzīs uz patvērumu un novērsīs to drūzmēšanos, kā starp Izpildītāju un Pasūtītāju notiks informācijas apmaiņa un kurš pieņems lēmumu par attiecīgā pasākuma pārtraukšanu. Pirms katra pasākuma sākuma rīcības plānam jābūt saskaņotam ar Pasūtītāju;
5.3.7. ievērot likumā noteikto liegumu attiecībā uz Krievijas Federācijas un Baltkrievijas Republikas izcelsmes preču (gala produkta) un pakalpojumu iegādi, nodrošinot šādu preču un pakalpojumu neizmantošanu Līguma izpildē; 
5.3.8. ar elektroniskā pasta starpniecību 1 (vienas) darbdienas laikā apstiprināt Pasūtītāja paziņojuma, pieprasījuma vai cita dokumenta saņemšanu;
5.3.9. 3 (trīs) darbdienu laikā pēc Pasūtītāja pieprasījuma saņemšanas iesniegt Pasūtītāja pieprasīto informāciju, tajā skaitā informēt par Pakalpojuma izpildes gaitu un rezultātiem;
5.3.10. 2 (divu) darbdienu laikā pēc pieprasījuma saņemšanas iesniegt Pasūtītājam apliecinājumu par preces (kā gala produkta) un pakalpojuma izcelsmes valsti un izcelsmi pamatojošus dokumentus, piemēram, informāciju par preces ražotāju, ražošanas vietu, ražošanas procesa aprakstu un citus pierādījumus, kas pamato to, ka Pakalpojuma izpildē izmantoto preci nav ražojis Krievijas Federācijā un Baltkrievijas Republikā reģistrēts ražotājs un pakalpojumu nav sniedzis šajās valstīs reģistrēts piegādātājs. Izpildītāja nespēja iesniegt izcelsmi pamatojošus dokumentus uzskatāma par pietiekamu pamatu, lai Pasūtītājs secinātu, ka Izpildītājs nav izpildījis Līguma 5.3.7. punktu; 
5.3.11. piesaistīt pietiekami daudz kvalificētu speciālistu, lai Pakalpojums tiktu sniegts Līgumā noteiktajā termiņā, apjomā un kvalitātē;
5.3.12. nekavējoties informēt Pasūtītāja pārstāvi, ja mainās lektors vai moderators;
5.3.13. ievērot Līguma izpildē iesaistītā personāla un apakšuzņēmēju nomaiņas noteikumus;
5.3.14. ievērot komunikācijas un vizuālās identitātes prasības atbilstoši Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;
5.3.15. Izpildītāja oficiālajā tīmekļa vietnē, ja tāda ir, kā arī oficiālajās sociālo mediju vietnēs publicēt īsu aprakstu par ESF+ darbību, tās mērķiem un sasniegtajiem rezultātiem, skaidri norādot, ka darbība tiek īstenota ar Eiropas Savienības finansiālu atbalstu;
5.3.16. visos ar ESF+ darbības īstenošanu saistītajos dokumentos un komunikācijas materiālos, kas paredzēti izplatīšanai sabiedrībai un Sociālās uzņēmējdarbības nedēļas pasākumu dalībniekiem, piemēram, drukātajos materiālos, digitālajos produktos, tīmekļa vietnēs un to mobilajās versijās[footnoteRef:2], iekļaut pamanāmu paziņojumu par Eiropas Savienības finansiālo atbalstu un attēlot Eiropas Savienības emblēmu un Nacionālā attīstības plāna logo; [2:  Par to skatīt tehniskās specifikācijas nodaļu “Publicitāte un reklāma”] 

5.3.17. pēc iespējas laicīgi, bet ne vēlāk kā 1 (vienu) dienu iepriekš informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai Līguma izpildi noteiktajā laikā. Šāds paziņojums pats par sevi neatbrīvo Izpildītāju no atbildības par Līguma saistību savlaicīgu izpildi;
5.3.18. pēc iespējas laicīgi, bet ne vēlāk kā 1 (vienu) dienu iepriekš informēt Pasūtītāju par Līgumā minētiem apstākļiem un notikumiem, kuru dēļ varētu tikt ietekmēta Līguma precīza un pilnīga izpilde vai tā izpilde noteiktajā laikā;
5.3.19. nodrošināt, ka Pakalpojums netiek finansēts no citiem Eiropas Savienības finanšu avotiem, kā arī valsts un pašvaldību budžeta līdzekļiem;
5.3.20. iesniegt Pasūtītājam nodošanas un pieņemšanas aktu (6. pielikums), kā arī rēķinu par Pakalpojuma izpildi, ievērojot Līguma 7.1. punktā noteikto attiecībā uz nodošanas un pieņemšanas aktu un 7.2., 7.3. un 7.4. punktā noteikto attiecībā uz rēķinu;
5.3.21. novērst jebkuru izpildītās Pakalpojuma daļas neatbilstību Līgumā noteiktajā kārtībā, ja Pasūtītājs informē Izpildītāju par neatbilstības konstatēšanu;
5.3.22. iepriekš saskaņotā termiņā ar saviem spēkiem un līdzekļiem novērst Līguma izpildē konstatētos trūkumus, kuri radušies Izpildītāja veiktu darbību rezultātā;
5.3.23. ja nepieciešams, nodrošināt Pasūtītājam un Eiropas Savienības fondu vadībā iesaistītajām institūcijām iespēju veikt pārbaudes par Pakalpojuma sniegšanu;
5.3.24. Līguma darbības laikā, kā arī pēc Līguma darbības termiņa beigām neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju, kura Izpildītājam uzticēta, izņemot gadījumu, kad Pasūtītājs sniedz rakstisku piekrišanu šādas informācijas atklāšanai.
5.4. Izpildītājam ir tiesības:
5.4.1. savlaikus saņemt visu Pasūtītāja rīcībā esošo informāciju, kas nepieciešama Līguma saistību izpildei, tostarp prasīt sociālā uzņēmuma pārstāvim Izpildītāja noteiktajā termiņā iesniegt papildu informāciju, ja tā nepieciešama, ar nosacījumu, ka Pasūtītājs ir nodrošinājis attiecīgo kontaktinformāciju;
5.4.2. prasīt un saņemt samaksu par kvalitatīvu, savlaicīgu un atbilstīgi Līguma noteikumiem Pakalpojuma sniegšanu;
5.4.3. apturēt Līguma izpildi, ja Pasūtītājs kavē kādas Pasūtītāja saistības izpildi ilgāk nekā 10 (desmit) darbdienas un Pasūtītājs nav izpildījis attiecīgo saistību 5 (piecu) darbdienu laikā pēc Izpildītāja rakstiska atgādinājuma saņemšanas;
5.4.4. prasīt un saņemt no Pasūtītāja līgumsodu un atlīdzību par radītajiem zaudējumiem normatīvajos aktos un Līgumā paredzētajos gadījumos.
5.5. Izpildītājs nedrīkst bez Pasūtītāja rakstiskas saskaņošanas nodot trešajām personām informāciju, kas iegūta vai apstrādāta Pakalpojuma sniegšanas laikā, kā arī citus Līguma izpildes rezultātus, izņemot gadījumus, kas noteikti Latvijas Republikas spēkā esošajos normatīvajos aktos.
5.6. Pakalpojuma sniegšanas laikā, iepriekš vienojoties par tikšanās laiku un vietu, Puses ir tiesīgas organizēt sanāksmes, kurās abas Puses izskata jautājumus par Pakalpojuma sniegšanas gaitu un Pakalpojuma atbilstību Līguma noteikumiem, aplūko jebkādas problēmas, kas radušās vai var rasties, vai kavē Pakalpojuma kvalitatīvu vai savlaicīgu izpildi, kā arī citus ar Līguma izpildi saistītus jautājumus. Pasūtītājs ir tiesīgs sarunai pieaicināt kompetentus speciālistus, ekspertus, iepriekš informējot Izpildītāju par trešo personu klātbūtni sanāksmē. 

6. Pakalpojuma nodošanas un pieņemšanas kārtība
6.1. Pēc Sociālās uzņēmējdarbības nedēļas noslēguma Izpildītājs 10 (desmit) darbdienu laikā sagatavo nodošanas un pieņemšanas aktu, izmantojot Līguma 6. pielikumā noteikto formu, un iesniedz to Pasūtītāja pārstāvim saskaņošanai, nosūtot elektroniski uz Līgumā norādīto e-pasta adresi. 
Nodošanas un pieņemšanas aktā Izpildītājs norāda visu informāciju, kas apliecina Pakalpojuma pilnīgu izpildi, tostarp izpildītā Pakalpojuma saturu, kvalitāti, apjomu, izpildes termiņu un vietu. 
Nodošanas un pieņemšanas aktam pievienojami šādi drukātie materiāli: 
· aizpildītas konferences un klātienes meistarklases dalībnieku reģistrācijas lapas; 
· konferences un klātienes meistarklases vārda karšu izdrukas;
· citi materiāli, ja attiecināms. 
Nodošanas un pieņemšanas aktam pievienojami šādi digitālie materiāli:
· konferences, tiešsaistes meistarklases un jauniešu pasākuma videoieraksti;
· sociālo uzņēmumu reklāmas video; 
· afiša, reklāmkarogi un citi vizuālie materiāli.
Minētie materiāli tiek nodoti, izmantojot mākoņpakalpojumu, norādot piekļuves saiti nodošanas un pieņemšanas aktā.
6.2. Pasūtītāja pārstāvis 5 (piecu) darbdienu laikā pēc nodošanas un pieņemšanas akta saņemšanas pārbauda izpildītā Pakalpojuma atbilstību Līguma noteikumiem un tā pielikumos noteiktajām prasībām un paraksta nodošanas un pieņemšanas aktu, ja Pakalpojums izpildīts kvalitatīvi un atbilstoši Līgumam. 
6.3. Ja Pakalpojuma līgumiskās atbilstības pārbaudei nepieciešams ilgāks laiks, Pasūtītājs ir tiesīgs pagarināt Līguma 6.2. punktā noteikto izskatīšanas laiku līdz 10 (desmit) darbdienām pēc nodošanas un pieņemšanas akta saņemšanas, rakstveidā informējot par to Izpildītāju.
6.4. Ja Pasūtītājs Pakalpojumu nepieņem, jo konstatēti trūkumi vai neatbilstības Līguma noteikumiem, tehniskās specifikācijas prasībām vai faktiskajai situācijai, Pasūtītājs neparaksta nodošanas un pieņemšanas aktu un, iekļaujoties Līguma 6.2. punktā vai 6.3. punktā noteiktajā termiņā, rakstveidā pa elektronisko pastu iesniedz pretenziju Izpildītājam, kurā sniegta informācija par konstatētajām neatbilstībām vai trūkumiem un noteikts saprātīgs termiņš nepieciešamo uzlabojumu veikšanai, kas parasti nepārsniedz 5 (piecas) darbdienas.
6.4.1. Ja Izpildītājs neatzīst, ka Pasūtītāja pretenzija ir pamatota, Izpildītājs rakstiski sniedz skaidrojumu par radušos situāciju un savus apsvērumus. Pēc Izpildītāja skaidrojuma izvērtēšanas, ja Izpildītāja apsvērumi ir pamatoti, Pasūtītājs un Izpildītājs vienojas par turpmākām darbībām, tostarp par izpildītā Pakalpojuma pieņemšanu un, ja nepieciešams, grozījumu veikšanu Līgumā.
6.4.2. Ja Izpildītājs atzīst Pasūtītāja pretenzijas pamatotību, Izpildītājs veic labojumus nodošanas un pieņemšanas aktā un ar to saistītajā informācijā un Pasūtītāja norādītajā termiņā iesniedz Pasūtītājam labotu nodošanas un pieņemšanas aktu, un, ja attiecināms, tam pielikumā esošus materiālus, savukārt Pasūtītājs pieņem vai noraida izpildīto Pakalpojumu. 
6.5. Ar nodošanas un pieņemšanas akta atkārtotu iesniegšanu Izpildītājs apliecina, ka ir novērsis neatbilstības vai trūkumus. 
6.6. Ja Pasūtītājs bez pamatota iemesla Līguma 6.2. punktā vai 6.3. punktā noteiktajā termiņā nepaziņo Izpildītājam par jebkādu Pakalpojumā konstatētu neatbilstību vai trūkumu, tiek uzskatīts, ka Pasūtītājam nav pretenziju par izpildīto Pakalpojumu.
6.7. Pasūtītājs ir tiesīgs piemērot Līguma 12. nodaļā noteikto līgumsodu un, ja nepieciešams, Puses vienojas par attiecīgiem grozījumiem Līgumā, ja Pakalpojuma līgumiskās atbilstības atkārtotas pārbaudes laikā tiek konstatēts kāds no šiem gadījumiem:
6.7.1. Izpildītājs Pasūtītāja noteiktajā termiņā nav iesniedzis nodošanas un pieņemšanas aktu atkārtotai pārbaudei;
6.7.2. Izpildītājs nav novērsis Pasūtītāja pretenzijā norādītās neatbilstības vai trūkumus;
6.7.3. Pakalpojumā ir konstatētas citas neatbilstības Līguma noteikumiem, tehniskās specifikācijas prasībām vai faktiskajai situācijai;
6.7.4. Pakalpojumā konstatētās neatbilstības vai trūkumus objektīvu apstākļu dēļ nav iespējams novērst;
6.7.5. Izpildītāja nokavējuma dēļ Pasūtītājam vairs nav nepieciešama faktiski izpildītā Pakalpojuma daļa.
6.8. Ja Līguma 6.7. punktā minētā iemesla dēļ Pasūtītājs nepieņem Pakalpojumu, nodošanas un pieņemšanas aktā tas tiek norādīts, vienlaikus pamatojot konstatēto neatbilstību, trūkumu vai pārkāpumu. 
6.9. Visas neatbilstības vai trūkumus, kurus Pasūtītājs konstatē izpildītajā Pakalpojumā, Izpildītājs novērš uz sava rēķina. Pasūtītājam nav pienākuma apmaksāt Izpildītāja izrakstītu rēķinu vai atlīdzināt jebkādus izdevumus, kas Izpildītājam radušies, novēršot Pasūtītāja pretenzijā konstatētās neatbilstības vai trūkumus.
6.10. Ja pēc atkārtotas pārbaudes veikšanas konstatē, ka Pakalpojums sniegts kvalitatīvi un atbilstīgi Līgumam un tā pielikumiem, un Pasūtītājs pieņem izpildīto Pakalpojumu, Pasūtītāja kontaktpersona pa elektronisko pastu paziņo to Izpildītāja kontaktpersonai, savukārt Izpildītājs 3 (trīs) darbdienu laikā ar drošu elektronisko parakstu paraksta laboto nodošanas un pieņemšanas aktu un iesniedz Pasūtītājam, ko Pasūtītāja pārstāvis paraksta 3 (trīs) darbdienu laikā. 
6.11. Pakalpojuma sniegšanu uzskata par pabeigtu ar dienu, kad abas Puses savstarpēji parakstījušas nodošanas un pieņemšanas aktu.
6.12. Pēc nodošanas un pieņemšanas akta parakstīšanas Izpildītājs Līguma 7. nodaļā noteiktajā kārtībā izraksta elektronisko rēķinu un iesniedz Pasūtītājam apmaksai. 
6.13. Pēc maksājuma veikšanas ar nodošanas un pieņemšanas aktu nodotie, ar Pakalpojumu saistītie dokumenti un materiāli, tajā skaitā tajos esošā informācija, kļūst par Pasūtītāja īpašumu.

7. Norēķinu kārtība
7.1. Pēc Pakalpojuma izpildes Izpildītājs sagatavo nodošanas un pieņemšanas aktu (6. pielikums). Nodošanas un pieņemšanas aktā Izpildītājs norāda samaksu par izpildīto Pakalpojumu, ņemot vērā Līgumā noteikto līgumcenu, un pievieno Līguma 6.1. punktā minētos materiālus.
7.2. Izpildītājs izraksta rēķinu pēc nodošanas un pieņemšanas akta abpusējas parakstīšanas. Pasūtītājs pieņem elektronisko rēķinu, ko Izpildītājs sagatavo kā strukturēto e-rēķinu saskaņā ar normatīvo aktu par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
7.3. Izpildītājs elektroniskajā rēķinā obligāti norāda informāciju par darījumu jeb šādus papildu elementus:
7.3.1. Pasūtītāja piešķirtais reģistrācijas numurs Līgumam, Līguma noslēgšanas datums un Līguma priekšmets;
7.3.2. nododamā Pakalpojuma nosaukums un summa par izpildīto Pakalpojumu;
7.3.3. norāde uz ESF+ projektu (nosaukums un numurs).
7.4. Rēķins jāiesniedz Pasūtītājam elektroniskā veidā. Puses vienojas, ka rēķinus, kas saistīti ar Līguma saistību izpildi un izrakstīti kā strukturētie e-rēķini atbilstoši spēkā esošiem normatīvajiem aktiem, Izpildītājs iesniedz pa šādu piegādes kanālu: izmantojot portālu https://latvija.gov.lv, kā adresātu izvēlas Labklājības ministriju un norāda LABKLĀJĪBAS MINISTRIJA:  EINVOICE (EINVOICE@90000022064).
7.5. Ja rēķinā nav norādīti Līguma 7.3. punktā minētie papildu elementi un Izpildītājs ir informēts par neatbilstību, Pasūtītājs līdz rēķinā konstatēto neatbilstību novēršanai neveic samaksu par izpildīto Pakalpojumu un nesedz Izpildītājam zaudējumus, kas var rasties termiņa nokavējuma rezultātā. Rēķina neatbilstības gadījumā samaksas termiņu skaita no dienas, kad Pasūtītājs saņēmis Līguma noteikumiem atbilstošu rēķinu.
7.6. Pasūtītājs samaksu par Līguma noteikumiem atbilstoša Pakalpojuma izpildi veic 10 (desmit) darbdienu laikā pēc nodošanas un pieņemšanas akta abpusējas parakstīšanas un Izpildītāja rēķina saņemšanas.
7.7. Pakalpojuma apmaksa tiek veikta bezskaidras naudas norēķina veidā, pārskaitot finanšu līdzekļus uz Izpildītāja rēķinā norādīto bankas kontu.
7.8. Par apmaksas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.
7.9. Līguma pirmstermiņa izbeigšanas gadījumā samaksa tiek veikta tikai par faktiski izpildīto Pakalpojuma daļu, kas ir uzskaitīta abpusēji parakstītā Līguma pirmstermiņa izbeigšanas aktā. 
7.10. Pasūtītājs neveic maksājumus apakšuzņēmējiem. Izpildītājs ir pilnībā atbildīgs par norēķiniem ar Līguma izpildē iesaistītajiem apakšuzņēmējiem.

8. Līguma termiņš
8.1. [bookmark: _Hlk13149198]Līgums stājas spēkā ar dienu, kad Puses to parakstījušas (pēdējā parakstītāja laika zīmoga datums un laiks), un ir spēkā līdz Līgumā noteikto Pušu saistību pilnīgai izpildei.
8.2. Pakalpojuma izpildes termiņš – no 2026. gada 12. oktobra līdz 2026. gada 16. oktobrim.
8.3. Pusēm rakstveidā vienojoties, Līguma termiņu var pagarināt, ja tas objektīvi nepieciešams jebkurā no šiem gadījumiem:
8.3.1. nepieciešamība pagarināt Līguma izpildes termiņu radusies no Pasūtītāja atkarīgu apstākļu dēļ, kā arī ja Līguma izpildes kavējums radies saistībā ar cita līguma, kuru Pasūtītājs ir noslēdzis ar citu piegādātāju, izpildes kavējumu vai pārkāpumu;
8.3.2. ir pārtraukta vai kavēta Pasūtītāja īstenota ESF+ projekta ieviešana, kura ietvaros noslēgts Līgums;
8.3.3. ir pārtraukta vai kavēta citas iestādes īstenota ārvalstu finanšu instrumenta finansēta projekta ieviešana, un tas ir saistīts ar Līguma izpildi.
8.4. Izpildītājs būs izpildījis Līguma saistības pēc pilnīgas Pakalpojuma sniegšanas, ko apliecina abu Pušu parakstīts gala nodošanas un pieņemšanas akts.

9. Apakšuzņēmēju un personāla nomaiņa
9.1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
9.2. Personālu, par kuru Izpildītājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu. Arī jaunu personālu drīkst piesaistīt Līguma izpildei tikai ar Pasūtītāja rakstveida piekrišanu.
9.3. Ja Izpildītājs ir iecerējis veikt apakšuzņēmēju vai personāla nomaiņu vai Līguma izpildē iesaistīt jaunu apakšuzņēmēju vai jaunu personālu, Izpildītājs vismaz 5 (piecas) darbdienas pirms plānotās nomaiņas vai iesaistes rakstveidā par to informē Pasūtītāju, vienlaikus iesniedzot pamatojumu par nomaiņas vai iesaistes nepieciešamību. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par personāla un apakšuzņēmēju nomaiņu vai jauna personāla vai jauna apakšuzņēmēja iesaisti nekavējoties informē Pasūtītāju pa elektronisko pastu.
9.4. Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
9.4.1. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja piesaistītajiem apakšuzņēmējiem;
9.4.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu attiecībā uz sociālajiem un citiem īpašiem pakalpojumiem un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā izraudzītais pretendents (Izpildītājs) atsaucies, apliecinot savu atbilstību iepirkuma dokumentos noteiktajām prasībām, vai tas atbilst Publisko iepirkumu likuma 42. panta otrās daļas 2., 3., 4. un 11. apakšpunktā norādītajiem izslēgšanas iemesliem;
9.4.3. Izpildītāja piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR no līgumcenas, atbilst Publisko iepirkumu likuma 42. panta otrās daļas 2., 3., 4. un 11. apakšpunktā norādītajiem izslēgšanas iemesliem; 
9.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.5. Pasūtītājs nepiekrīt jauna apakšuzņēmēja piesaistei, ja pastāv kāds no šādiem nosacījumiem:
9.5.1. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja apakšuzņēmējiem;
9.5.2. Izpildītāja piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR no līgumcenas, atbilst Publisko iepirkumu likuma 42. panta otrās daļas 2., 3., 4. un 11. apakšpunktā norādītajiem izslēgšanas iemesliem;
9.5.3. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.6. Pasūtītājs izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildei. 
9.7. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
9.8. Pasūtītājs nepiekrīt personāla nomaiņai, ja Izpildītāja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
9.9. Pasūtītājs nepiekrīt jauna personāla iesaistīšanai, ja Izpildītāja piedāvātais personāls neatbilst iepirkuma dokumentos izvirzītajām prasībām personālam.
9.10. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Izpildītājs iesniedzis visu informāciju, kas nepieciešama lēmuma pieņemšanai.
9.11. Izpildītājs ir atbildīgs par tā nolīgto apakšuzņēmēju darbību vai bezdarbību tādā pašā mērā kā par savu darbību vai bezdarbību.

10. Konfidencialitāte un fizisko personu datu apstrāde
10.1. Visa un jebkāda informācija, ko Puse sniedz otrai Pusei Līguma izpildes laikā vai kas atklājas, pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audiovizuāla un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
10.2. Pusei nav tiesību trešajām personām izpaust informāciju, kas Pakalpojuma sniegšanas laikā gūta no otras Puses, bez otras Puses rakstiskas piekrišanas saņemšanas. Puses ar vislielāko rūpību un uzmanību rūpējas par informācijas drošību un aizsardzību, lai pilnībā izslēgtu iespēju trešajām personām piekļūt konfidenciālai informācijai.
10.3. Līguma noteikumi par konfidencialitāti ir spēkā bez termiņa ierobežojumiem, arī izbeidzot Līguma darbību vai zaudējot tam spēku.
10.4. Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem Pakalpojuma rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu Pakalpojuma rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.
10.5. Puses Līguma izpildes laikā, izņemot Līguma 10.6. punktā minēto gadījumu, kā atsevišķi pārziņi apstrādā datu subjekta personas datus un īpašu kategoriju personas datus Eiropas Parlamenta un Padomes 2016. gada 27. aprīļa regulas (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu Nr. 95/46/EK (Vispārīgās datu aizsardzības regulas) (turpmāk – Regula) izpratnē. Puses apņemas Līguma izpildē īstenot tādus tehniskus un organizatoriskus pasākumus, lai aizsargātu datu subjekta personas datus un novērstu to nelikumīgu apstrādi, ievērojot normatīvos aktus, kas regulē fizisko personu datu apstrādi un aizsardzību, un Regulu. Puses paredz šo pasākumu nepārtrauktu pārskatīšanu, lai nodrošinātu nepārtrauktu personas datu apstrādes sistēmu un pakalpojumu konfidencialitāti, integritāti, pieejamību un noturību.
10.6. Nodrošinot tehniskajā specifikācijā noteiktā darba uzdevuma izpildi, Pasūtītājs ir uzskatāms par pārzini, bet Izpildītājs – par apstrādātāju Regulas izpratnē. Pušu tiesiskās attiecības par veicamo datu subjekta personas datu apstrādi regulē Vienošanās par fizisko personu datu apstrādi (3. pielikums).
10.7. Pasūtītājs kā pārzinis veiks Izpildītāja datu subjekta personas datu (Izpildītāja paraksttiesīgās personas, pilnvarotās personas un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
10.8. Pasūtītājs datu subjekta personas datus glabās 10 (desmit) gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no Līguma saistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.

11. Intelektuālā īpašuma tiesības
11.1. Līguma izpratnē intelektuālais īpašums ir ne tikai autortiesības, preču zīmes, patenti, dizains, tirdzniecības zīmes, modeļi, bet arī visas citas intelektuālā īpašuma tiesības, kas ir attiecināmas uz Pakalpojuma izstrādes procesu vai tā laikā sagatavotajiem nodevumiem un citiem Pakalpojuma rezultātiem vai to atsevišķām daļām, kas ir intelektuālā īpašuma tiesību objekti.
11.2. Izpildītājs apliecina, ka ne Pakalpojuma izstrādes procesā, ne arī tā laikā sagatavotie nodevumi un citi Pakalpojuma rezultāti vai to atsevišķas daļas, kas ir intelektuālā īpašuma tiesību objekti, nepārkāpj vai neaizskar nekādas trešo personu intelektuālā īpašuma tiesības, ko attiecīgā Pakalpojuma izstrādes procesā vai tā laikā sagatavotais nodevums un citi Pakalpojuma rezultāti vai to atsevišķas daļas ietver vai varētu ietvert. 
11.3. Izpildītājs apliecina, ka tas ir ieguvis (tajā skaitā ieguvis no trešajām personām) intelektuālā īpašuma tiesības, kas nepieciešamas Pakalpojuma izstrādei un Līgumā noteikto nodevumu un citu Pakalpojuma rezultātu sagatavošanai tādā apjomā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar Pakalpojuma izstrādes procesā radīto rezultātu tā turpmākajā izmantošanā, ņemot vērā Līgumā noteiktos izņēmumus.
11.4. Izpildītājs garantē, ka Pakalpojuma izstrādē nav pieļauti nekādi autortiesību pārkāpumi, un uzņemas pilnu atbildību par trešo personu autortiesību ievērošanu Līguma izpildē.
11.5. Ar Līgumu Izpildītājs nodod un Pasūtītājs iegūst no Izpildītāja, tajā skaitā no Līguma izpildē piesaistītajiem speciālistiem un autoriem, visas un jebkādas intelektuālā īpašuma tiesības (izņemot autora personiskās tiesības uz autora darba autorību), ko ietver vai varētu ietvert Pakalpojuma izstrādes laikā radītie un saskaņā ar Līguma noteikumiem pieņemtie nodevumi un citi Pasūtītājam nodotie Pakalpojuma rezultāti vai to atsevišķas daļas, savukārt Izpildītājs apliecina, ka tas nepretendē ne uz kādām intelektuālā īpašuma tiesībām vai līdzdalību intelektuālajā īpašumā un pilnībā atzīst visas Pasūtītāja tiesības uz intelektuālo īpašumu, ko ietver vai varētu ietvert Pakalpojuma izstrādes laikā radītie un saskaņā ar Līguma nosacījumiem pieņemtie nodevumi un citi Pasūtītājam nodotie materiāli.
11.6. Visi Pakalpojuma izstrādes rezultātā iegūtie un saskaņā ar Līguma noteikumiem Pasūtītāja pieņemtie nodevumi vai citi rezultāti pilnībā vai daļēji visos to formātos ir Pasūtītāja īpašums bez laika termiņa un teritorijas ierobežojuma, un Pasūtītājs var brīvi rīkoties ar tiem, tostarp pārveidot vai izmantot tikai kādu daļu vai elementu, vai integrēt pilnībā vai daļēji jaunā autora darbā, kā arī nodot tos trešajām personām, nesaskaņojot ar Izpildītāju un nemaksājot par to Izpildītājam nekādu atlīdzību.
11.7. Izpildītājam nav tiesību nodot citām personām vai izmantot personīgām vajadzībām vai tā komercdarbībai Līguma darbības laikā radīto intelektuālo īpašumu ne pilnībā, ne pa daļām, ne arī kādu no tā elementiem, tostarp Izpildītājs nav tiesīgs to vai kādu tā daļu vai elementu integrēt jaunā intelektuālā īpašumā vai autora darbā, ja vien Pasūtītājs Līguma darbības laikā radīto intelektuālo īpašumu vai Pakalpojumu Izpildītājam nav nodevis saskaņā ar Līguma 11.5. punkta noteikumiem.
11.8. Izpildītājs, parakstot Līgumu, apliecina un apņemas, ka ne pats Izpildītājs, ne Līguma izpildē piesaistītie speciālisti un autori neizmantos pret Pasūtītāju un trešajām personām, kuras būs ieguvušas no Pasūtītāja kādas tiesības uz Pakalpojumu vai tā daļu, tiesību aktos noteiktās autoru personiskās tiesības, it sevišķi tās, kuras attiecas uz autora darba atsaukšanu, autora darba neaizskaramību un uz pretdarbību, un piekrīt, ka Pasūtītājam ir tiesības nodot Pakalpojumu un Pakalpojuma sniegšanas laikā radītos autoru darbus un intelektuālo īpašumu vai kādu tā daļu citai personai pārveidošanai, pārtaisīšanai vai papildināšanai, un Izpildītājs un Līguma izpildē piesaistītie speciālisti un autori pret veikto pārveidošanu, pārtaisīšanu un papildināšanu neiebildīs.
11.9. Izpildītājam, nododot Pasūtītājam nodevumu un citus Pakalpojuma rezultātus vai to atsevišķas daļas, ir aizliegts iekļaut jebkādas norādes, kas satur ierobežojumus Pasūtītājam pilnīgi brīvi rīkoties – sadalīt, publicēt, iekļaut izvilkumus citos tekstos, nodot citām personām u. tml. – ar saņemtajiem nodevumiem vai tā daļām. Izpildītājs nav tiesīgs nekādos gadījumos pieprasīt, lai Pasūtītājs, jebkādi izmantojot tehniskajā specifikācijā minētā darba uzdevuma izpildes rezultātus, obligāti publicētu atsauces uz Izpildītāju. Pasūtītājs neņem vērā šajā punktā minētās Izpildītāja norādes par rīcību ar darba uzdevuma izpildes rezultātiem vai jebkādām to daļām.
11.10. Ja pret Pasūtītāju tiks vērstas trešo personu prasības par intelektuālā īpašuma tiesību pārkāpumiem, īpaši autortiesību pārkāpumiem, kas tieši vai netieši saistīti ar Līguma izpildes laikā radīto nodevumu vai citiem Pakalpojuma rezultātiem vai to atsevišķām daļām, tad Izpildītājs ir atbildīgs par trešo personu prasībām un atbrīvo Pasūtītāju no jebkādas atbildības šajā sakarā.
11.11. Ja Izpildītāja vainas dēļ radīts trešo personu intelektuālā īpašuma tiesību aizskārums: 
11.11.1. Izpildītājs bez maksas un nekavējoties novērš jebkādu trešo personu tiesību aizskārumu;
11.11.2. Izpildītājs sedz Pasūtītājam izdevumus un atlīdzina zaudējumus, kas rodas saistībā ar trešo personu intelektuālā īpašuma tiesību aizskārumu un trešo personu celtajiem prasījumiem par intelektuālā īpašuma tiesību aizskārumu;
11.11.3. pēc Pasūtītāja pieprasījuma Izpildītājs uz sava rēķina aizstāv Pasūtītāju, ja trešās personas cēlušas prasījumus par intelektuālā īpašuma tiesību aizskārumu.
Līguma 11.11. punktā noteiktie Izpildītāja pienākumi netiek ierobežoti ne laikā, ne atbildības apjomā.
11.12. Saskaņā ar Līguma 4. nodaļu Pasūtītāja samaksa par sniegto Pakalpojumu ietver arī autoratlīdzību, un Izpildītājs nav tiesīgs papildus pieprasīt autoratlīdzību vai honorāru.

12.  Pušu atbildība
12.1. Puse ir atbildīga par zaudējumiem, kas otrai Pusei radušies attiecīgās Puses darbības vai bezdarbības rezultātā. Pušu zaudējumu apmērs ir aprobežots ar tiešajiem zaudējumiem, kas izpaužas kā mantas samazinājums vai nepieciešamie izdevumi, kas radušies attiecīgās Puses Līguma saistību pārkāpuma rezultātā, un Pusei nav pienākuma atlīdzināt otrai Pusei negūto peļņu. Šie atbildības ierobežojumi netiek piemēroti, ja zaudējumi nodarīti ar tīšu nodomu vai rupju neuzmanību, kā arī gadījumos, kas saistīti ar intelektuālā īpašuma tiesību pārkāpumiem vai konfidencialitātes pārkāpumiem.
12.2. Puse ir atbildīga par zaudējumiem, ko tās darbība vai bezdarbība nodarījusi trešajām personām. Ja trešā persona vērš prasību pret otru Pusi, vainīgā puse atlīdzina visus ar šādu prasību saistītos pamatotos zaudējumus. 
12.3. Ja Izpildītājs nav izpildījis Pakalpojuma daļu Līgumā un tā pielikumos noteiktajā termiņā un apjomā, Pasūtītājs ir tiesīgs prasīt no Izpildītāja līgumsodu 1 % (vienu procentu) no Līgumcenas par katru kavējuma dienu, bet ne vairāk kā 10 % (desmit procentus) no Līgumcenas. 
12.4. Ja Izpildītājs nenovērš Līguma 6. nodaļā noteiktajā kārtībā Pakalpojuma daļas izpildē konstatētās neatbilstības vai trūkumus pilnā apjomā vai ja tos pilnībā nevar novērst, Pasūtītājam ir tiesības pieprasīt no Izpildītāja līgumsodu 5 % (piecus procentus) no Līgumcenas par katru nenovērsto neatbilstību vai trūkumu, bet ne vairāk kā 10 % (desmit procentus) no Līgumcenas.
12.5. Līgumsods netiek piemērots un aprēķināts par dienām, kurās Pasūtītājs pārbauda Pakalpojuma daļas izpildes vai nepilnību un trūkumu novēršanas atbilstību Līguma noteikumiem un tā pielikumos noteiktajām prasībām.
12.6. Ja Izpildītājs pārkāpj citus Līguma noteikumus un tas varētu ietekmēt Pakalpojuma izpildes kvalitāti, Pasūtītājam ir tiesības prasīt no Izpildītāja līgumsodu 500,00 EUR (pieci simti eiro un nulle centi) par katru konstatēto gadījumu.
12.7. Ja Pasūtītājs konstatē, ka Pakalpojuma izpildē ir izmantota Krievijas Federācijas vai Baltkrievijas Republikas izcelsmes prece vai pakalpojums vai Izpildītāja sniegtais apliecinājums par preču vai pakalpojumu izcelsmi neatbilst faktiskajiem apstākļiem, vai arī Izpildītājs Pasūtītāja noteiktajā termiņā nespēj iesniegt preču vai pakalpojumu izcelsmi pamatojošus dokumentus, Pasūtītājs ir tiesīgs piemērot Izpildītājam līgumsodu 1% (viena procentu) no Līgumcenas par katru konstatēto gadījumu. Krievijas Federācijas vai Baltkrievijas Republikas izcelsmes preču vai pakalpojumu izmantošana Pakalpojuma izpildē, kā arī nepatiesu ziņu vai apliecinājumu sniegšana par to izcelsmi ir uzskatāma par būtisku Līguma pārkāpumu, kas dod Pasūtītājam tiesības vienpusēji izbeigt Līgumu saskaņā ar Līguma 14.6.1. apakšpunktu.
12.8. Ja Pakalpojuma sniegšanas laikā tiek konstatēta tāda personas datu apstrāde, kas pārkāpj datu subjekta tiesības vai kas ir neatbilstoša datu aizsardzību regulējošo normatīvo aktu prasībām, un ja tā ir radusies Izpildītāja neuzmanības vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām, tajā skaitā, bet ne tikai datu subjektam, nodarītajiem zaudējumiem, kā arī Pasūtītājs ir tiesīgs pieprasīt no Izpildītāja līgumsodu 10 % (desmit procentus) no Līgumcenas.
12.9. Ja Pasūtītājs Līgumā noteiktajā termiņā un kārtībā nesamaksā Izpildītājam par izpildīto Pakalpojuma daļu, Izpildītājam ir tiesības prasīt no Pasūtītāja līgumsodu 1 % (vienu procentu) no savlaicīgi nesamaksātās summas par katru kavējuma dienu, bet ne vairāk kā 10 % (desmit procentus) no nesamaksātās summas.
12.10. Ja Pasūtītājs Līguma 14.6.1., 14.6.4. – 14.6.8. apakšpunkta un 14.7. punkta gadījumā izbeidz Līgumu, Izpildītājs 10 (desmit) dienu laikā no Līguma izbeigšanas maksā Pasūtītājam līgumsodu 1 % (viena procenta) apmērā no Līgumcenas un sedz citus zaudējumus, kas rodas Pasūtītājam.
12.11. Ja Līgums tiek izbeigts pirms termiņa Līguma 14.6.9., 14.6.10. un 14.6.12. apakšpunktā minētā gadījuma iestāšanās dēļ un ja finanšu korekcijas piemērošana nav saistīta ar Izpildītāja darbību vai bezdarbību, Pasūtītājam ir pienākums segt Izpildītājam radušos zaudējumus, kas radušies Līguma pirmstermiņa izbeigšanas dēļ.
12.12. Ja Līgums tiek izbeigts pirms termiņa Līguma 14.6.9. un 14.6.10. apakšpunktā minētā gadījuma iestāšanās dēļ un ja finanšu korekcija Pasūtītājam ir piemērota Izpildītāja darbības vai bezdarbības dēļ, Izpildītājs 10 (desmit) dienu laikā no Līguma izbeigšanas maksā Pasūtītājam līgumsodu 1 % (viena procentu) no Līgumcenas un sedz citus zaudējumus, kas rodas Pasūtītājam, tai skaitā Izpildītājs atmaksā Pasūtītāja izmaksātos finanšu līdzekļus piemērotās finanšu korekcijas apmērā.
12.13. Ja Līguma 14.6.9. vai 14.6.10. apakšpunktā minētais gadījums iestājas pēc Līguma saistību izpildes un finanšu korekcija Pasūtītājam ir piemērota Izpildītāja darbības vai bezdarbības dēļ, Izpildītājs atmaksā Pasūtītājam izmaksātos finanšu līdzekļus piemērotās finanšu korekcijas apmērā. Šis nosacījums ir spēkā arī pēc Līguma darbības termiņa beigām.
12.14. Pasūtītājs ir tiesīgs ieturēt līgumsodu no jebkura maksājuma, kas Izpildītājam saskaņā ar Līgumu pienākas, pirms tā izmaksas Izpildītājam.
12.15. Līgumsoda samaksa neatbrīvo Pusi no Līguma izpildes pienākuma un neizslēdz zaudējumu atlīdzināšanas pienākumu. Līgumsoda samaksa nav ieskaitāma zaudējumu atlīdzināšanā.

13.  Nepārvarama vara (Force Majeure)
13.1. Pusi atbrīvo no atbildības par Līguma noteikumu pilnīgu neizpildi vai daļēju izpildi, ja tam par iemeslu ir notikumi vai apstākļi, kurus Puse nespēj kontrolēt un pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst vai pārvarēt (Force Majeure).
13.2. Puse, kas nokļuvusi Force Majeure apstākļos, nekavējoties, bet ne vēlāk kā 3 (trīs) darbdienu laikā no Force Majeure iestāšanās paziņo par to otrai Pusei, norādot saistības, kuru izpilde nav vai nebūs iespējama.
13.3. Pēc Līguma 13.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
13.4. Ja Puse nokavē Līguma 13.2. punktā noteikto paziņošanas termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz Force Majeure.

14.  Līguma grozīšana un izbeigšana 
14.1. Līgumu var grozīt, Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā, kad tos paraksta pēdējā no Pusēm.
14.2. Būtiski Līguma grozījumi ir veicami Publisko iepirkumu likuma 61. panta trešajā un septītajā daļā noteiktajā kārtībā tikai šādos gadījumos, ja:
14.2.1. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, tostarp, bet ne tikai neparedzēti izpildvaras lēmumi, normatīvo aktu izmaiņas, kas ietekmē Līguma izpildi, trešo personu rīcība, kas kavē vai būtiski maina Līguma izpildes iespējas, administratīvas vai institucionālas reformas, kas ietekmē Pasūtītāja kompetenci vai funkcijas. Katru šādu grozījumu rezultātā līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;
14.2.2. Pasūtītājam sākotnējā iepirkuma līguma izpildei ir nepieciešami papildu pakalpojumi vai piegādes, kuras nebija iekļautas šajā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības. Katru šādu grozījumu rezultātā līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu likuma prasību neievērošana;
14.2.3. Pakalpojuma sniegšanas laikā tiek mainītas tehniskās prasības, vai stājas spēkā izmaiņas Ministru kabineta 2023. gada 19. decembra noteikumos Nr. 818 ”Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa „Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku” 4.3.3.3. pasākuma „Atbalsts sociālajai uzņēmējdarbībai un sociālās ekonomikas attīstībai” īstenošanas noteikumi” vai normatīvajos aktos, kuras pēc būtības neietekmē Līgumā un tehniskajā specifikācijā noteikto Darbu rezultātu;
14.2.4. iestājas neparedzēti apstākļi, tostarp drošības apdraudējums, gaisa telpas apdraudējums vai citi no Pusēm neatkarīgi apstākļi, kas neļauj Sociālās uzņēmējdarbības nedēļai vai atsevišķam tās pasākumam notikt Līgumā noteiktajā datumā, laikā, vietā vai formātā, un Pasūtītājs un Izpildītājs vienojas par Sociālās uzņēmējdarbības nedēļas vai attiecīga pasākuma norises datuma, laika, vietas, formāta vai Darbu izpildes termiņu maiņu;
14.2.5. iestājušies Līguma 8.3. punktā noteiktie apstākļi, kuru dēļ objektīvi nepieciešams pagarināt Līguma darbības termiņu; 
14.2.6. Līgumu nav iespējams izpildīt noteiktajā termiņā vai apjomā no Pusēm neatkarīgu un objektīvu apstākļu dēļ, un nav iespējams Līgumu pagarināt uz termiņu, kādā pastāv šie apstākļi;
14.2.7. neparedzētu apstākļu dēļ, kas radušies Pakalpojuma pieņemšanas laikā, tostarp saistībā ar Pasūtītāja pretenzijas izskatīšanu vai atkārtoti veiktās līgumiskās atbilstības pārbaudes rezultātiem, Pasūtītājam zūd nepieciešamība pēc visa Līgumā paredzētā Pakalpojuma izpildes, kā rezultātā jāsamazina Pakalpojuma apjoms; 
14.2.8. pēc pārstrukturēšanas, tostarp pēc pārņemšanas, apvienošanas, iegādes vai maksātnespējas, [IZPILDĪTĀJA NOSAUKUMS] vietā pilnībā vai daļēji stājas cits piegādātājs, kurš atbilst paziņojumā par līgumu attiecībā uz sociālajiem un citiem īpašiem pakalpojumiem vai iepirkuma dokumentos noteiktajām kvalifikācijas prasībām un uz kuru neattiecas Publisko iepirkumu likuma 42. pantā noteiktie izslēgšanas iemesli, kā arī netiek veiktas citas būtiskas Līguma izmaiņas un to mērķis nav izvairīties no Publisko iepirkumu likuma noteikumu piemērošanas;
14.2.9. Pasūtītājs pats pārņem Izpildītāja pienākumus Līguma izpildē un saistību izpildi pret tā apakšuzņēmējiem.
14.3. Līguma grozījumi (neatkarīgi no tā, vai tie ir būtiski vai nebūtiski) ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Līguma 14.2.1., 14.2.2., 14.2.4., 14.2.5., 14.2.6 un 14.2.7. apakšpunktu), vienlaikus nesasniedz 10 % (desmit procentus) no sākotnējās Līgumcenas. Šādā gadījumā, veicot grozījumus Līgumā, netiek ievērots Līguma 14.2. punktā noteiktais.
14.4. Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties, vienlaikus vienojoties par savstarpējo norēķinu kārtību, lai apmaksātu uz Līguma izbeigšanas brīdi izpildītos Darbus.
14.5. Puses ir tiesīgas izbeigt Līgumu pirms termiņa šādos gadījumos:
14.5.1. saskaņā ar Pušu vienošanos;
14.5.2. saskaņā ar spēkā esošajiem normatīvajiem aktiem;
14.5.3. Līgumā noteiktajos gadījumos.
14.6. Pasūtītājs var vienpusēji izbeigt Līgumu, paziņojot par to rakstveidā Izpildītājam 10 (desmit) dienas iepriekš, ja:
14.6.1. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
14.6.2. Izpildītājs kavē Līgumā noteikto starpizpildes vai izpildes termiņu vairāk par 10 (desmit) dienām, un termiņa kavējumā nav vainojams pats Pasūtītājs; 
14.6.3. izpildījums neatbilst Līgumam, šī neatbilstība nav vai nevar tikt novērsta Līgumā paredzētajā termiņā, un neatbilstībā nav vainojams pats Pasūtītājs;
14.6.4. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietas adresē;
14.6.5. Izpildītājs Līguma noslēgšanas vai Līguma izpildes laikā veicis prettiesisku darbību;
14.6.6. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
14.6.7. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
14.6.8. Izpildītājs Pasūtītājam nodarījis zaudējumus vai kaitējis reputācijai;
14.6.9. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25 % (divdesmit piecu procentu) vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma;
14.6.10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % (simts procentu) apmērā;
14.6.11. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atcelts ārvalstu finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai;
14.6.12. Publisko iepirkumu likuma 64. panta pirmajā daļā noteiktajos gadījumos. 
14.7. Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja Izpildītājs nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 30 (trīsdesmit) dienu laikā no rakstiska Pasūtītāja brīdinājuma saņemšanas.
14.8. Lai novērstu neatbilstoši veiktu izmaksu risku, Pasūtītājam ir tiesības, 10 (desmit) darbdienas iepriekš par to rakstveidā brīdinot Izpildītāju, vienpusēji apturēt Līguma izpildi uz laiku, kas nepārsniedz vienu mēnesi, ja iestājas viens no šādiem gadījumiem:
14.8.1. Ministru kabinetā ir ierosināta Eiropas Savienības struktūrfondu un Kohēzijas fonda 2021.−2027.gada plānošanas perioda prioritāšu un aktivitāšu pārskatīšana, un tādēļ Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
14.8.2. Līguma izpildes apturēšanu ir noteikusi ārvalstu finanšu instrumenta vadībā iesaistīta iestāde vai Ministru kabinets ar lēmumu.
14.9. Ja tiek pieņemts Saeimas, Ministru kabineta lēmums vai Labklājības ministrijas lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 10 (desmit) dienas iepriekš.
14.10. Izpildītājs ir tiesīgs:
14.10.1. apturēt Pakalpojuma sniegšanu un nekavējoties par to paziņot Pasūtītājam, ja Pakalpojuma sniegšanas laikā atklājas Pakalpojuma daļas vai Darbu izpildes neiespējamība vai nav novēršama nekvalitatīva Pakalpojuma daļas vai Darbu izpilde. Šādā gadījumā Puses vienojas par tālāko Pakalpojuma sniegšanas kārtību vai Līguma pirmstermiņa izbeigšanu;
14.10.2. prasīt pagarināt Līguma darbības termiņu, ja Pakalpojuma daļu vai Darbu nav iespējams izpildīt Līgumā un tā pielikumos noteiktajos termiņos Pasūtītāja vai trešās personas vainas dēļ;
14.10.3. vienpusēji izbeigt Līgumu, ja Pasūtītājs kavē maksājumus par izpildītajiem Darbiem vairāk nekā 30 (trīsdesmit) dienas.

15.  Citi noteikumi
15.1. Visus no Līguma izrietošos strīdus Puses vispirms risina savstarpēju pārrunu ceļā. Ja vienošanās netiek panākta, strīdu izskata Latvijas Republikas tiesā saskaņā ar Latvijas Republikas normatīvajiem aktiem.
15.2. Ja kāds no Līguma noteikumiem jebkādā likumīgā veidā kļūst vai tiek atzīts par spēkā neesošu, nelikumīgu vai nesaistošu, tas nekādā veidā neietekmē un neierobežo pārējo Līguma noteikumu spēkā esamību, likumību vai izpildi. Šajā gadījumā Puses saskaņā ar spēkā esošajiem normatīvajiem aktiem pārskata spēku zaudējušās saistības. 
15.3. Līgumā noteiktie termiņi, kuri aprēķināmi gados, mēnešos vai dienās, sākas nākamajā dienā pēc datuma vai notikuma, kas nosaka tā sākumu.
15.4. Visi paziņojumi un pretenzijas saistībā ar Līguma izpildi ir iesniedzamas rakstveidā uz Līguma 15.5.1. un 15.5.2. apakšpunktā norādītajām pārstāvju elektroniskā pasta adresēm, Līgumā norādītajām Pušu juridiskajām adresēm vai oficiālajām elektroniskajām adresēm. Steidzamos gadījumos informāciju var nodot mutvārdos pa tālruni ar nosacījumu, ka ne vēlāk kā 3 (trīs) darbdienu laikā attiecīgā informācija tiek iesniegta šajā punktā noteiktajā kārtībā. Informācija, kas nav iesniegta rakstveidā, nav saistoša otrai Pusei. 
15.5. Līguma izpildes uzraudzīšanai Puses nosaka šādus pārstāvjus:
15.5.1. Pasūtītāja pārstāvis – Darba tirgus politikas departamenta ESF+ projekta [AMATS, VĀRDS, UZVĀRDS], tālr.[00000000], [E-PASTA ADRESE];
15.5.2. Izpildītāja pārstāvis – [AMATS, VĀRDS, UZVĀRDS], mob.[00000000], [E-PASTA ADRESE].
15.6. Pakalpojuma izpildes koordinēšanai Puses nosaka šādas kontaktpersonas:
15.6.1. Pasūtītāja pārstāvis – Darba tirgus politikas departamenta ESF+ projekta [AMATS, VĀRDS, UZVĀRDS], tālr.[00000000], [E-PASTA ADRESE];
15.6.2. Izpildītāja pārstāvis – [AMATS, VĀRDS, UZVĀRDS], tālr.[00000000], [E-PASTA ADRESE].
15.7. Pušu pārstāvji ir atbildīgi par Līguma izpildes uzraudzīšanu Pušu vārdā un Līguma izpildei nepieciešamo materiālu nodošanas un pieņemšanas organizēšanu, tai skaitā par nodošanas un pieņemšanas akta sagatavošanu un parakstīšanu, kā arī par savlaicīgu rēķina pieņemšanu, apstiprināšanu un nodošanu apmaksai. Pušu pārstāvji veic arī citus Līgumā noteiktus uzdevumus.
15.8. Puses rakstveidā 3 (trīs) darbdienu laikā informē viena otru par savu rekvizītu (piemēram, nosaukuma, juridiskās adreses, norēķinu rekvizītu) un Pušu pārstāvju vai kontaktpersonu maiņu. Šādā gadījumā atsevišķi Līguma grozījumi netiek gatavoti. 
15.9. Līgumam ir 6 (seši) pielikumi, kas ir tā neatņemama sastāvdaļa:
15.9.1. 1.pielikums “Tehniskā specifikācija”;
15.9.2. 2.pielikums “Izpildītāja tehniskais piedāvājums”, ko pievienos Līgumam un kas glabāsies pie Pasūtītāja;
15.9.3. 3.pielikums “Vienošanās par fizisku personu datu apstrādi”; 
15.9.4. 4.pielikums “Izpildītāja finanšu piedāvājums”, ko pievienos Līgumam un kas glabāsies pie Pasūtītāja;
15.9.5. 5.pielikums “Sociālās uzņēmējdarbības nedēļas sagatavošanas laika grafiks” (forma);
15.9.6. 6.pielikums “Nodošanas un pieņemšanas akts” (forma).
15.10. Līgums ir sagatavots latviešu valodā un parakstīts ar drošu elektronisko parakstu ar laika zīmogu. Katrai Pusei ir pieejams abpusēji parakstīts Līgums elektroniskā dokumenta formā, ar vienādu juridisku spēku.

16.  Pušu rekvizīti
	PASŪTĪTĀJS
	
	IZPILDĪTĀJS

	Labklājības ministrija

